钦定古今图书集成/明伦汇编/氏族典/第079卷 > 吴元珪
## 钦定古今图书集成/明伦汇编/氏族典/第079卷 > 吴元珪

按《元史吴元珪传》：“元珪，字君璋，广平人。父鼎，燕南提
刑按察副使。元珪简重深沉，凡征谋治法，律令章程，
皆得于家庭之所授受。至元十四年，世祖召见，命侍
左右，授后卫经历。从幸上都，擢枢密都事，升经历。二
十六年，参议枢密院事，寻升枢密院判官。二十八年，
除礼部侍郎，迁左司郎中。三十一年，参议中书省事。”
大德元年，除吏部尚书。三年，宣抚燕南，迁工部尚书。
六年，佥河南行中书省事，将行，拜江浙行省参知政
事。武宗即位，由佥枢密院事，拜枢密副使。诏元珪二
十馀人议政中书，特加平章政事。仁宗即位，诏元珪
与十六人议时政。皇庆元年，出拜江浙行省左丞，移
疾去。延祐元年，拜甘肃行省左丞。岁馀召还，俾宣抚
辽阳诸郡。复为枢密副使，特加荣禄大夫。至治元年，
以年老致仕。三年，卒。赠光禄大夫，追封赵国公，谥忠
简。